361 Temporalia

Augustinus, *De verbis apostoli*, ergo Gregorius, temporalia non cessant uos inflammare ventura, <corpore> [corrumpere] veniencia, <torpere> [torquere] transeuncia. Nam ipsa concupita inardescunt, adepta vilescunt, amissa vanescunt. Vtimur eis secundum presentis peregrinacionis necessitatem, sed non inheremus, ne eis labentibus subruantur. Vtimur ergo non vtentes, ut veniamus ad eum qui hec fecit in eo perpetuo mansi. Vnde Augustinus, *De doctrina Christiana*, libro 1, capitulo 43, inter temporalia et eterna hoc inter est, quod temporale aliquid plus diligitur antequam habeatur, vilescit autem cum aduenerit. Non enim saciat animam, cui vera et certa est sedes eternitas. Eternum autem adeptum plus diligitur, quam desiderant. Vnde Augustinus, *De agone Christiano*, capitulo 4, ideo cruciantur quibus auferuntur temporalia, quia ea diligent. Et idem *De doctrina Christiana*, libro primo, c. 8, temporalibus vtendum est in vehiculas.